Wallabies pak All Blacks in Perth | Netwerk24
Kings se nuwe kaptein g’n ‘Hagar’
Hy lyk dalk soos ’n Viking met sy lang baard, maar die nuwe kaptein van die Southern Kings, JC Astle, is geen woestaard nie.
Wallabies pak All Blacks in Perth
11 Oktober 2018 16:30
Australië en Nieu-Seeland sal mekaar vir die eerste keer in die geskiedenis in Perth pak wanneer hulle in 2019 in die splinternuwe Burswood-stadion kragte meet.
Die All Blacks en die Wallabies sal mekaar volgende jaar vir die eerste keer in die geskiedenis in Perth pak. Foto: Getty Images
Die toets op 10 Augustus vorm deel van ’n rugbyfees en die twee lande se vrouespanne, die Wallaroos en Black Ferns, sal ook in aksie wees.
Perth het al in die verlede internasionale rugby aangebied, maar het nog nooit vir die All Blacks gasheer gespeel nie.
Australië bied gewoonlik die lonende toets aan hul ooskus aan.
Die Burswood-stadion, met 60 000 sitplekke, het egter genoeg kapasiteit om met Melbourne, Sydney en Brisbane se megastadions mee te ding.
“Ek weet baie ondersteuners sal van regoor Australië en vanuit Nieu-Seeland wil reis vir hierdie geskiedkundige gebeurtenis en om alles te ervaar wat Wes-Australië het om te bied,” sê Raelene Castle, Rugby Australië se uitvoerende hoof.
Die Wallabies en die All Blacks speel vanjaar se derde toets om die Bledisloebeker volgende week in Tokio, Japan, met die Nieu-Seelanders wat die reeks reeds met 2-0 beklink het.
Die All Blacks is al sedert 2003 die houers van die Bledisloebeker.
Meer oor: Toetsrugby | Wallabies | All Blacks | Bledisloebeker
Sam Cane is oukei ná operasie
Aussies sukkel met hul ‘ingesteldheid’